Võtan kohe peale ühe noore naise.
Kui ta kohtus Jeesusega,
tuli ta ellu korraga nii head kui ka halba.
Praegu on ta läbinisti muudetud
ning ta ellu on tulnud võit ja rõõm.
Selles saatesarjas võtame ette sõidu mööda inimeste eluteid.
Teeme külalistega mõne põneva autoga väikese tiiru,
otsime tee pealt elu pöördepunkte
ja edasiviivat jõudu, mis ei lase alla anda.
Minu nimi on Per Åkvist ja te vaatate saadet "Esiistmel".
Anname gaasi!
ESIISTMEL
Tere tulemast "Esiistmele"! - Aitäh! Tore on siin olla.
Mark: Cadillac Mudel: Coupe de Ville
Aasta: 1960 Võimsus: 325 hj
Täismass: 2750 kg Kiirendus 0-100 km/h: 9 s
Kust sa pärit oled? - Egiptusest.
Lapsepõlve veetsin Aleksandrias. See asub mere ääres.
Huvitaval kombel ei oska ma aga ujuda.
Mulle pole kunagi ujuda meeldinud, kuigi väiksena käisime palju vees.
Sinnapaika see jäi.
Minu nimi on Jessica Gayed. Elan Stockholmis.
Olen Egiptusest ja elanud Rootsis kuus aastat.
Mu isa on katoliiklane, ema õigeusklik.
Puutusin kokku mõlema kirikuga.
Kirikus räägiti palju, et Jeesus armastab meid,
aga see jäi mulle kaugeks.
Arvasin, et Ta armastab meid kui inimkonda, mitte konkreetselt mind.
See polnud seega isiklik? - Ei.
Kui seda aga lõpuks mõistsin, võttis see mind hingetuks.
Vau, Jumal teab ja tunneb mind.
Ta tunneb mind nimepidi ja Ta armastab mind, nagu olen.
Olin rõõmus, et mul on nüüd Jeesusega suhe.
Tundsin end uue inimesena.
Teised seevastu ei jaganud minu rõõmu.
Mu vanemad olid päris rõõmsad, et olin leidnud Jumala,
aga õigeusu kiriku inimestele see väga ei meeldinud.
Nende meelest ei olnud minu uus kogudus õige.
Nad ütlesid, et Jumal on minu peale vihane,
et läksin kirikusse, kus tantsitakse ja tehakse muid hullumeelsusi.
Aga sa ei löönud kõikuma? - Ei.
Kui õigesti mäletan, siis neli kuud pärast Jeesusega kohtumist...
Neli või viis kuud. Märkasin, et mu kõht on suuremaks läinud.
Mõtlesin, et peaksin vist rohkem trenni tegema.
Hakkasin jõusaalis käima ja võtsin kaalus alla,
aga kõht ei läinud väiksemaks.
See oli väga suureks paisunud ja valutas.
Kaks nädalat hiljem otsustasime minna emaga EMOsse,
et saada selgust, mis toimub.
Sain teada, et mul on munasarja kasvaja.
See oli väga suur ja kaalus umbes kaks kilogrammi.
Tegu oli pahaloomulise kasvajaga. Vähiga.
Olin 17aastane, kui see juhtus.
Kas tehti palju analüüse? - Jah, seda uuriti risti-põiki.
Kõik tulemused viitasid vähile.
Samal päeval viis ema mind enda kirikusse preestriga kohtuma,
sest ta nägi, mis seisus olen.
- Mõistetav.
Preestriga rääkides hoidsin pisaraid tagasi.
Ütlesin: "Ma suren ära...
Kuidas ma selle ära olen teeninud?"
Preester ütles selle peale, et Jumal karistab mind,
kuna olin nende kirikust lahkunud.
Õigeusu kirikust? - Jah.
Ma olin väga löödud
ja otsustasin, et ei tõsta enam iialgi oma jalga kirikusse.
Ma ei tahtnud Jumalast enam midagi kuulda.
Kui astusin kirikust välja, vaatasin üles taevasse ja ütlesin:
"Ma ei taha Sinuga enam rääkida, Sa oled õel."
Mul tuli operatsiooni oodata kuu aega.
Olin terve see aeg väsinud ja suurtes valudes.
Jumalaga ma ei rääkinud.
Iga kord, kui keegi Jumalat mainis,
ütlesin, et ei taha Temast midagi kuulda.
Operatsioonile eelneval päeval kuulis mu isa,
kuidas enda toas nutan.
Ta tuli sisse ja küsis, miks ma nutan.
Vastasin: "Sest homme ma suren."
"Ei, sa ei sure, Jeesus armastab ju sind."
Selle peale kostsin, et ma ei usu seda.
Ta vastas: "Ma tean, et Ta armastab sind."
"Hästi, mis edasi?"
"Ma tahan, et sa ütleksid, et Jeesus armastab sind.
Enne ma toast välja ei lähe."
Ta oli väga resoluutne. - Tõepoolest.
Lõpuks ütlesingi: "Ta armastab mind. Oled nüüd õnnelik?"
Ma olin voodis pikali, kui seda ütlesin.
Mu isa seisis minust paremal.
Samal hetkel nägin isa kõrval Jeesust. Ta naeratas mulle.
Jeesust? - Jah.
Ma kohkusin täitsa ära.
Mul oli peas ainult üks mõte:
"Jumal, Sa oled üüratu. Ometi Sa armastad mind ja näitad end.
Sa teadsid, kui palju see mulle tähendab."
Terve õhtu mõtlesin vaid sellest.
Ma ei saanudki tegelikult sel ööl magada.
Mõelda vaid, et kogu maailma looja armastab mind.
Järgmine päev oligi operatsioon. Kasvaja eemaldati.
Pärast lõikust tuli arst minuga rääkima.
Vähiravi alguse kuupäev oli juba varem paika pandud.
Ta ütles, et on juhtunud midagi,
mida ei saa arstiteaduslikult seletada.
Nad olid avastanud kõhust hoopis veega täidetud tsüsti.
"Oled terve. Võid minna koju." - Kuidas?
Pärast kõiki neid analüüse? - Jah.
Päev pärast seda, kui nägid Jeesust? - Just.
Pärast seda juhtis Jumal mind ühe kirjakoha juurde.
See oli Jaakobuse 1:13, mis ütleb:
"Ärgu kiusatav öelgu: Jumal kiusab mind!”
Sest Jumalat ei saa kiusata kurjaga,
tema ise ei kiusa kedagi."
See ei olnud Jumal, kes selle kõige taga oli.
See haigus ei olnud Temalt. Ta hoopis tervendas minu.
Küsisin arstilt: "Olete kindel?"
"Jah, täiesti kindel." - "Okei."
"Mul polegi vähki?" - "Ei. Teil pole vähki."
Nii et nad ei olnud võimelised seda seletama? - Ei olnud.
Tõeline ime. - Ime tõesti.
LÕPUKÜSIMUSED
Nii, Jessica...
Kui sul oleks võimalik minna praegu tagasi aega,
kui olid veel Egiptuses,
ja anda iseendale näpunäiteid,
siis mis need võiks olla?
Sellist küsimust ma küll ei oodanud.
Ütleksin iseendale seda,
et Jumal on alati lähedal.
Ta näeb sind.
Ta nägi sind enne, näeb praegu ja ka tulevikus.
Ta teab, millest sa läbi lähed.
Ta on alati olemas. Võimas.
Millist nõu annaksid lähedastele,
kes oleksid saanud sind raskustes paremini toetada?
Mida nad oleksid võinud teha?
Nad oleksid ehk võinud minuga rääkida,
küsida, kuidas mul läheb ja kuidas end tunnen.
Nad vaikisid, sest mina vaikisin.
Nad võiksid olla kaasatud. - Jah. - Väga hea.
Viimane küsimus.
Keegi meie vaatajatest võib tunda end sinu loos ära
ja öelda: "See olen ju mina."
On sul ka neile midagi head öelda?
Jeesus armastab sind.
Ta teab, mida sa üle elad.
Ta on sinu kõrval ja Ta ei jäta sind kunagi.
Need oleksid minu sõnad.
Lihtsad, aga täis väge. - Jah.
Võibolla vaatab meid praegu keegi, kes ei tunne Jeesust.
Sina tunned Jeesust ja oled Teda näinud.
Kas räägiksid, kuidas Temaga kohtuda ja päästetud saada?
Selleks tuleb öelda vaid lihtne palve. Võime teha seda koos.
"Jeesus, ma armastan Sind. Andesta mu patud.
Ma tean, et Sa oled olemas ja aitad mind.
Ma tänan, et oled minu eest surnud.
Võtan Su praegu enda südamesse vastu.
Aamen."
Selle lihtsa palvega saab sinu elus alguse sootuks uus peatükk.
Nüüd on aeg õppida Jumalat lähemalt tundma.
Kui sul ei ole veel Piiblit,
siis külasta aadressi himlentv7.se/jesus.
Järgmine nädal sõidame juba uue külalise seltsis.
Nägemist!
Tõlge: Karin Reisko